Vail Von Stein

## Vail Von Stein, el Senyor Blanc

Vail Von Stein és el comte de Miratge i més endavant (A partir de l'any 236) duc de Terragris a través d'un cop d'estat exitós i Rei de Gorumor després de la guerra contra Tarnarok uns mesos més tard.

És un humà amb la pell pàl·lida a joc amb els seus cabells grisos acompanyat sempre d'una mirada penetrant. És alt i fort per la seva suposada edat, que no l'aparenta gens.

## La Història de rerefons de Vail Von Stein [Pre-campanya]

[ATENCIÓ, SPOILERS IMPORTANTS DE LA CAMPANYA: EL PACTE DE KASHZ]

En algun moment, al voltant d'un segle abans de La Segona Arribada, entre les flames d'un volcà més enllà d'Agurterra, neix un dels que serà un dels últims dracs de la nostra era, just al costat del llit de carbó al que jeu la seva mare morta. Va ser un drac que va viure sol, acumulant riqueses i esclavitzant a races salvatges, fins que aviat i quan encara era jove va descobrir la civilització de Mirathil i amb ella tot un nou món per conquerir i noves riqueses que acumular.

Quan va entendre la complexitat d'aquestes races intel·ligents va decidir infiltrar-se com un humà més a la civilització creant amb les seves proeses una nova dinastia a la qual va anomenar Stein. Durant el pas del temps va interpretar a diferents humans per tal de justificar la seva longevitat i que ningú no sospités, tot i que el pla va durar més del que ell pensava, sobretot des del moment en el que va conèixer a el Donovan, qui va resultar ser un altre drac, un drac de bronze, infiltrat a la societat i quan cadascú va descobrir el secret de l'altre es van convertir en grans rivals, fins al punt que hi ha cançons populars que parlen d'ells, com per exemple La cançó de bronze i el fosc.

Vail Von Stein va viure La Segona Arribada en persona, coses que molt pocs dels que viuen avui dia poden a penes recordar. El seu paper va portar controvèrsia, alguns van parlar de traïció, altres encara el glorificaven. Quan els portals es van tancar ell era present, va saber que la barrera que protegia el món podia ser oberta o tancada amb l'ajuda de les esferes de poder, en mans dels diferents governs de Mirathil. En aquell moment no li va importar, menys intervenció divina volia dir més control per ell.

Amb el temps va passar el que ell mai s'hauria imaginat: Va decidir formar una família i tenir un fill amb una noble del ducat veí. No, no imagineu que era un amor genuí, sobretot pel fet de que Samantha Dorothin no el coneixia i que les coses a les altes dinasties no funcionen així. Samantha era, segons diuen, la dona més maca de tot Gorumor, i Vail Von Stein la volia per a ell, com si fos un tresor més.

Mentre passava això també seguia la seva disputa amb en Donovan, el qual tenia la seva pròpia història d'amor. Per tal d'atacar al Donovan i allunyar-lo de la seva estimada en Vail va aprofitar un moment de debilitat a Thannarion per maleir-lo per sempre, amb una maledicció que no el permetia entrar terra endins més que uns quilometres, una maledicció que no li va permetre salvar a la seva estimada de la mort. En venjança en Donovan va atacar el seu carruatge, pensant que agafaria desprevingut al Vail, però enlloc d'això va acabar amb la vida de la seva dona Samantha i el seu fill Venedict.

Amb la seva dona morta i tement més que mai al Donovan, en Vail va intentar reviure a la seva dona amb ajuda de la màgia. Ni els sacerdots més poderosos van poder fer res per retornar-la a la vida, hi havia alguna cosa que ho impedia. Aquí va ser quan en Ron Wanderhook, d'una família petita al límit de l'extinció, li va exposar el problema: Algú de l'altre costat l'estava retenint.

Quan va esbrinar qui hi havia al darrere va contactar amb ell, i així va conèixer a Verezen Kashz, el dimoni.

Verezen havia atrapat a Samantha a l'infern amb una lligadura d'ànima i no podria tornar al món material a no ser que ell ho permetés, així que li va oferir a Vail Von Stein un tracte, o més aviat... Van fer un pacte. Quan Vail Von Stein reunís les quatre esferes de poder que mantenien la barrera al món ell podria recuperar a la seva dona.

El món era gran i ell impacient, així que Vail, amb l'hereu mort i sense dona (I mantenint oculta la seva natura), va oferir a les dinasties amigues una recompensa: La seva herència a canvi d'aconseguir les quatre esferes de poder. La casa que primer li portes heretaria tots els seus títols, servents, i... El seu drac negre. (El qual ells no sabien que era ell mateix).

I així va ser com les famílies Dorothin, Saminer i Wanderhook van començar a competir per l'herència i és just el moment en el que els nostres protagonistes de la campanya entren en escena a través d'en Kyras qui vol recuperar una d'aquestes les esferes.

## Vail Von Stein durant la campanya El Pacte de Kashz

Poc a poc en Vail Von Stein va anar reunint les esferes de poder, una li va entregar la Lutia, robada dels nans. La segona li va robar la família Dorothin del temple dels elfs, amb ajuda d'en Lyriel, el traïdor. En Ron Wanderhook en tenia una, extreta directament de les mans d'en Gruk durant el combat a la torre de l'Ernissius, però en Ron va decidir no entregar-li de moment.

Amb les dues esferes que tenia, que tenen poder per si soles, va prendre Karthimar, la capital del ducat de Terragris, i amb ajuda dels seguidors de Gorum, el déu de la guerra, va prendre ràpidament el poder. Poc a poc es va anar consolidant i demanant vassallatge als comptes del ducat. Qui es resistia era conquerit. En pocs mesos qui no s'havia agenollat havia perdut.

Un cop controlat el ducat de Terragris, el ducat veí de Kamarotxa es va agenollar sense lluitar, mentre Vail Von Stein esperava ansiós la resposta de Lutia Smainer, qui ara dirigia la ciutat capital del ducat de Darum. Els orcs de les muntanyes van reconèixer el seu poder i van demanar sang dels nans de Tarnarok a canvi d'unir-se al nou regne amb el nou ducat d'Orkiringram. Els nans de Tarnarok, a on hi havia la que fins ara era la família real, van decidir lluitar. Després de mesos de setge la capital nànica va caure, rendint-se sota el poder del que seria el seu nou rei: Vail Von Stein, mentre Gorhal Onyx anava a l'exili a Santara.

En vistes d'aquest nou regim tirànic alguns van canviar de bàndol, Lutia Smainer no es va agenollar quan va arribar el moment decisiu, i Vail Von Stein no va dubtar en contactar amb el seu germà perdut per tal de que aquest ocupés el seu lloc. En aquell moment l'únic lloc del país que s'oposava al nou rei era la ciutat de Darum.

Paral·lelament continuava la cerca de les esferes, i sabia a on es trobava l'esfera de la sang: Al pla de les ombres. Tres anys enrere havia trobar a un nen mag anomenat Hara que podria guiar-lo, però només a través d'un portal que s'obria una estona cada quatre anys a un lloc concret. Fins llavors el va retenir a una cel·la, esperant al dia indicat.

Per desgracia per en Vail, en Ron Wanderhook tenia altres plans i, aprofitant la seva confiança, va robar les dues esferes de poder que tenia en Vail, va segrestar a en Hara, i va marxar a per l'última de les quatre esferes que unides trencarien la barrera amb el cel i l'infern, sota la mirada atenta de Verezen Kashz.